Écho de la Vaunage et du Vistre

L'Ėcho de la Vaunage et du Vistre foguèt un jornal setmanièr de la region vaunajòla e vistrenca (oèst de Nimes). 
Espelit en 1891, durèt pas qu'un an. Lo jornal, que se definissiá coma "independent, literari, agricòla e comercial" e sortissiá cada dissabte, èra imprimit a Vergesa a l'estampariá Sully-Fournier. Teniá pas que tres o quatre paginas. 
miniatura|esquèrra|110px|Tèxt en occitan d'un escrivan anonim d'Aigas Vivas
L'occitan ocupava una plaça pro importanta dins la publicacion que d'autors del país, coma Ernèst Bòsc de Vergesa o d'autres mai o mens anonims,  escrivián qualques racontes o galejadas dins son parlar local. La cronica regionala parlava, ben segur, de la bovina e de la petanca demest d'autras activitats o eveniments locals. 
miniatura|170px|Publicitats dins l'Echo de la Vaunage et du Vistre
La darrièra pagina èra comola de publicitats, importantas per pagar lo còst de l'impression relativament pichòta, dels comèrces locals.